《淮阴侯》
清代·沈绍姬

鼎足才堪角两雄，当年应悔灭重瞳。分羹父子恩犹薄，推食君重谊岂终。

独有千金酬漂母，曾无一语感滕公。名成自古身当退，没齿休论战伐功。

作者简介：字香岩，浙江钱塘人。○香岩羁迹淮右，垂老不归，浙中诗坛，亦罕数其人者。偶于清江于氏，得手钞一册，亟采入之。其生平出处，未遑详悉。